Maret Purde

Maret Purde (aastani 1956 Ots, sündinud 14. märtsil 1927 Tallinnas) on eesti arstiteadlane ja onkoloog.

Elulugu
Maret Purde on Karl Otsa tütar ja Georg Otsa õde.

Lõpetas 1945 Tallinna 9. Keskkooli, 1951 TÜ arstiteaduskonna, meditsiinikandidaat (1954 TÜ), väitekiri "Eksperimentaalne uurimus pseudoartrooside ja luudefektide ravi kohta luuüdiõõne naelastuse ja vaba luu autotransplantatsiooni abil", meditsiinidoktor (1974, TÜ), väitekiri "Опыт применения эпидемиологического метода в изучении злокачественных опухолей в Эстонской ССР". Oli 1951–54 TÜ aspirant, ka Tartus kiirabiarst, 1954–57 TÜ üldkirurgia kateedri assistent, 1957–59 Vabariikliku Tallinna Onkoloogia Dispanseri kirurg ja  kabineti juhataja, 1959–86 Eksperimentaalse ja Kliinilise Meditsiini Instituudi kliinilise onkoloogia osakonna vanemteadur, 1986–93 vanemteadur-konsultant. Juhtis 1966–88 NSVL Meditsiiniakadeemia kasvajate epidemioloogia probleemkomisjoni rinnavähi keskust, 1975–82 osales koostöös Harvardi Ülikooliga Bostonis, 1985–90 Slovakkia Teaduste Akadeemia Vähiinstituudiga. Eesti Vähliidu liige.

Teadustöö
Uurimisvaldkonnad: pseudoartroosid, kroonilised haavandid; haigestumus kasvajatesse, riskitegurid. Üle 110 teadustrükise.

Viited

Teoseid
 Эпидемиология злокачественных опухолей в Эстонской ССР. Tallinn, 1974
 Östrioolikoefitsient ja rinnavähihaigestumus (kaasautor). // NET (1979) 4
 Cancer patterns in the oil shale area of the Estonian SSR (kaasautor M. Rahu). // Environ. Health Perspect. 30 (1979)
 Cancer cases among workers in the Estonian oil shale processing industry (kaasautor S. Etlin). // Health Implications of New Energy Technologies. Boston, 1980
 Association of breast cancer with age at first and subsequent births. A study in the population of the Estonian Republic (kaasautor). // J. Natl. Cancer Inst. 69 (1982) 5
 Comparative study of breast cancer risk factors in Estonia and Slovakia (kaasautor). // Neoplasma 37 (1990) 1
 Rinnavähi perekondlik eelsoodumus. // EA (1992) 6.

Kirjandus
 EE 14, 383
 Eksperimentaalse ja Kliinilise Meditsiini Instituut, 32
 Merila-Lattik, H. Eesti arstid 1947–1997. Tallinn, 1997, 917
 Nõukogude Eesti Tervishoid (1976) 5, 430
 Nõukogude Eesti Tervishoid (1987) 2, 131.
  

Eesti arstiteadlased
Eesti onkoloogid
Tartu Ülikooli arstiteaduskonna vilistlased
Sündinud 1927